|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| Návrh zákona predpokladá zjednodušenie prístupu obetí násilných trestných činov k odškodneniu od štátu, t.j. obeť môže získať odškodnenie po začatí trestného stíhania a nie až po skončení trestného konania. Zároveň sa v jednoduchých prípadoch skracuje lehota na vybavenie žiadosti na 4 mesiace zo 6 mesiacov. V zložitejších prípadoch sa lehota predlžuje o dobu počas, ktorej je vyžiadaná súčinnosť iných orgánov pre poskytnutie podkladov pre rozhodnutie. Rozširuje sa aj okruh obetí násilných trestných činov o pozostalé blízke osoby, ktoré v čase smrti žili so zomretým v spoločnej domácnosti v prípade, ak bola násilným trestným činom spôsobená smrť a o obete trestného činu týrania blízkej a zverenej osoby, trestného činu nedobrovoľného zmiznutia, ktorým bola spôsobená nemajetková ujma. |
| *Nová služba (konkretizujte a popíšte)* |
|  |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| Odškodnenie obetí násilných trestných činov |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| § 10 – 22 zákona č. 274/2017 Z. z. o obetiach trestných činov a o zmene a doplnení niektorých zákonov |
| *Subjekt, ktorý je na základe platnej právnej úpravy oprávnený službu poskytovať* |
| Ministerstvo spravodlivosti Slovenskej republiky |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| Mení sa spôsob pre uplatnenie nároku na odškodnenie – nárok je možné uplatniť už po začatí trestného stíhania, čím sa zjednodušuje prístup obetí k odškodneniu ako aj skracuje celkový čas potrebný na získanie odškodnenia (nie je potrebné čakať na právoplatné skončenie trestného konania). Rozširuje sa aj okruh obetí násilných trestných činov, ktoré môžu získať odškodnenia aj v rozsahu nemajetkovej ujmy. |
| *Nepriamy vplyv (popíšte)* |
| Návrhom sa upravuje aj povinnosť príslušníkov Policajného zboru informovať ohrozenú osobu domácim násilím po vykázaní násilnej osoby podľa § 27a zákona č. 171/1993 Z. z. o Policajnom zbore o činnosti a poskytnutí údajov o ohrozenej osobe intervenčnému centru. |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| bez vplyvu |
| *Zvýšenie priamych finančných nákladov* |
| bez vplyvu |
| *Zníženie nepriamych finančných nákladov* |
| bez vplyvu |
| *Zvýšenie nepriamych finančných nákladov* |
| bez vplyvu |
| **7.2.2 Časový vplyv** |
| *Zvýšenie času vybavenia požiadavky (popíšte)* |
| Návrh zákona upravuje predĺženie štandardnej lehoty 4 mesiacov na rozhodnutie o čas od vyžiadania súčinnosti alebo dokladov nevyhnutných pre rozhodnutie do ich poskytnutia od príslušných orgánov činných v trestnom konaní, súdov, iných štátnych orgánov, vyšších územných celkov, obcí a iných osôb. |
| *Zníženie času vybavenia požiadavky (popíšte)* |
| Skracuje sa lehota na rozhodnutie o žiadosti zo 6 mesiacov na 4 mesiace. |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Obete násilných trestných činov, ktoré požiadajú o odškodnenie a obete trestných činov všeobecne. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Pravdivo uviesť skutočnosti v žiadosti a uviesť v žiadosti rozsah, v akom už bola obeti uhradená ujma na zdraví alebo suma, ktorá bola obeti uhradená ako náhrada ujmy na zdraví. |
| *Zanikajúce povinnosti (identifikujte)* |
| Nie je nutné predkladať kópie rozhodnutí, postačujúce je označenie spisovej značky konania a orgánu činného v trestnom konaní alebo súdu a doklad o ujme na zdraví. Postačujúce je jeho označenie, ak je súčasťou vyšetrovacieho alebo súdneho spisu (v opačnom prípade ho je nutné predložiť). |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| Ministerstvo spravodlivosti SR, orgány činné v trestnom konaní, súdy, iné štátne orgány, vyššie územné celky, obce a iné právnické osoby |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Vyžiadanie si podkladov Ministerstvom spravodlivosti SR od iných orgánov v prípade, ak nie sú predložené obeťou pri podávaní žiadosti ako aj úkony spojené s uplatnením nároku obete násilného trestného činu na náhradu škody voči páchateľovi pri prechode tohto nároku na štát po poskytnutí odškodnenia obeti. |
| *Zanikajúce povinnosti (identifikujte)* |
| bez vplyvu |